b'\n_START_ARTICLE_\nTitus the Fox\n_START_SECTION_\nPelaaminen\n_START_PARAGRAPH_\nTitus the Fox on kaksiulotteinen tasohyppelypeli. Peliss\xc3\xa4 on viisi eri teemaa, joista jokainen sis\xc3\xa4lt\xc3\xa4\xc3\xa4 kolme kentt\xc3\xa4\xc3\xa4, kaksi mene maaliin- kentt\xc3\xa4\xc3\xa4 ja yhden bonustason, siis yhteens\xc3\xa4 15 kentt\xc3\xa4\xc3\xa4. Peli\xc3\xa4 on mahdollista pelata kaksin (Game Boy Colorilla), jos molemmilla pelaajilla on kyseinen peli. Silloin Titusta auttamassa on h\xc3\xa4nen serkkunsa Zorro. Jokaisen tason tavoite on p\xc3\xa4\xc3\xa4st\xc3\xa4 maaliin ja samalla ker\xc3\xa4t\xc3\xa4 bonus-neli\xc3\xb6it\xc3\xa4, joista saa el\xc3\xa4mi\xc3\xa4. Peliss\xc3\xa4 ei ole tallennusmahdollisuutta, joten kaikki el\xc3\xa4m\xc3\xa4t menetetty\xc3\xa4\xc3\xa4n on peli aloitettava alusta.\n_START_SECTION_\nTarina\n_START_PARAGRAPH_\nTitus-ketun morsian Suzy/Foxy (versiosta riippuen) l\xc3\xa4htee Saharaan tutkimaan aavikolla el\xc3\xa4v\xc3\xa4\xc3\xa4 kettulajia. Tunnettu Fox Hits Magazine -lehti haluaa artikkelin lehteens\xc3\xa4 ja antaa k\xc3\xa4skyn Foxylle menn\xc3\xa4 valokuvaamaan kettuja. Sulttaani Rabys kidnappaa h\xc3\xa4net. Kun Titus kuulee t\xc3\xa4st\xc3\xa4, h\xc3\xa4n p\xc3\xa4\xc3\xa4tt\xc3\xa4\xc3\xa4 pelastaa morsiamensa pahan sulttaanin kynsist\xc3\xa4.'